| **Kadri Simson** |
| --- |
|  |
| K. Simson 2017 m. |
| Gimė | 1977 m. sausio 22 d. (46 metai)Tartu, Estijos vėliava Estijos TSR |
| Tėvai | Aadu Must ir Ülle Must |
| Sutuoktinis (-ė) | Priit Simson (2008–2015) |
|  |
| Veikla | Estijos politikė |
| Organizacijos | Fon der Lejen Komisija |
| Pareigos | eurokomisarė |
| Partija | Eesti Keskerakond (Centro partija) |
|  |
| Alma mater | Tartu universitetas,Londono universiteto koledžas |
|  |
|  **Vikiteka** | Kadri Simson |

**Kadri Simson** (*merg.* Must; g. 1977 m. sausio 22 d. Tartu) – Estijos politikė, Centro partijos frakcijos pirmininkė Estijos Parlamente (2009–2016), ekonomikos reikalų ir infrastruktūros ministrė (2016–2019), energetikos eurokomisarė (nuo 2019).

Biografija
----------

2000 m. ji su pagyrimu baigė Tartu universiteto Istorijos fakultetą. 2003 m. įgijo politikos mokslų magistro laipsnį Londono universiteto koledže. 1995 m. įstojo į Centro partiją. 2001–2002 m. dirbo Talino mero patarėja. 2003–2007 m. buvo Centro partijos generalinė sekretorė. Nuo 2005 iki 2006 m. – Talino miesto tarybos narė. 2007 m. rinkimuose ji pirmą kartą gavo Estijos Parlamento narės mandatą. Nuo 2009 iki 2016 m. vadovavo Centro partijos frakcijai Parlamente.

2015 m. lapkritį ji pralaimėjo partijos pirmininko rinkimus Edgarui Savisarui.

2016 m. lapkričio 23 d. K. Simson tapo ekonomikos reikalų ir infrastruktūros ministre Jūrio Rato vyriausybėje. Ji šias pareigas ėjo iki 2019 m. balandžio 29 d.

Nuo 2019 m. gruodžio 1 d. paskirta Estijos atstove į Fon der Lejen Komisiją, kur jai patikėta energetikos sritis.

Asmeninis gyvenimas
-------------------

K. Simson tėvai – politikas Aadu Must ir Ülle Must. Turi tris jaunesnes seseris: Kristiina, Liis ir Susan. 2008–2015 m. buvo ištekėjusi už estų žurnalisto Priit Simson (g. 1977 m.).

K. Simson buvo „Kanal 2" žaidimų laidos „Kas? Kur? Kada?" nugalėjusios komandos narė, buvo išrinkta geriausia finalinio šou žaidėja.

2015 m. Parlamento „Facebook" svetainės vartotojų išrinkta populiariausia Parlamento nare.

Šaltiniai
---------

1. ↑  „Savisaar beats Simson in party leadership race". *err.ee*. Nuoroda tikrinta 29 December 2015.
2. ↑  Riigikogu populaarseim selfi-kunn on Kadri Simson. Õhtuleht, 16.12.2015

Nuorodos
--------

* Biografija Europos Komisijos svetainėje
* Centro partijos svetainė

  



| Politinis postas |
| --- |
| Prieš tai:**Miguel Arias Cañete** | **Eurokomisarė, atsakinga už energetiką**Nuo 2019 m. gruodžio 1 d.  | Po to:**–** |
| Prieš tai:**Andrus Ansip** | **Estijos atstovė Europos Komisijoje** nuo 2019 m. gruodžio 1 d. | Po to:**-** |

|  |  |  |  |
| --- | --- | --- | --- |
| 

| Ž • A • REuropos Sąjunga Von der Leyen Komisija (2019–2024) |
| --- |
|  |
| 
Josep Borrell • Thierry Breton • Helena Dalli • Valdis Dombrovskis • Elisa Ferreira • Mariya Gabriel • Paolo Gentiloni • Johannes Hahn • Phil Hogan • Ylva Johansson • Věra Jourová • Stella Kyriakidou • Janez Lenarčič • Didier Reynders • Margaritis Schinas • Nicolas Schmit • Kadri Simson • Virginijus Sinkevičius • Maroš Šefčovič • Dubravka Šuica • Frans Timmermans • Jutta Urpilainen • Adina-Ioana Vălean • Olivér Várhelyi • Margrethe Vestager • Ursula von der Leyen • Janusz Wojciechowski |

 |